**Konačni prijedlog Predlagač: Gradonačelnica**

Na temelju članka 62. stavka 1. Zakona o komunalnom gospodarstvu („Narodne novine“, broj 68/18, 110/18 i 32/20), članka 47. stavka 1. točke 2. Statuta Grada Korčule („Službeni glasnik Grada Korčule, broj 3/18 i 3/21) , te članka 61. Poslovnika Gradskog vijeća Grada Korčule („Službeni glasnik Grada Korčule“, broj 8/18), a na prijedlog gradonačelnice Grada Korčule, Gradsko vijeće Grada Korčule je na \_\_\_\_\_\_ sjednici održanoj \_\_\_\_\_\_\_\_\_ 2023. godine, donijelo

**O D L U K U**

**o utvrđivanju komunalne infrastrukture javnog dobra u općoj uporabi**

**Članak 1.**

Utvrđuje se svojstvo komunalne infrastrukture javnog dobra u općoj uporabi na nekretnini oznake:

* k.č. broj 4780/215 k.o. Žrnovo

**Članak 2.**

Komunalna infrastruktura iz članka 1. ove Odluke u naravi je staza u Žrnovu, a ista nije evidentirana u katastarskom operatu i zemljišnim knjigama u skladu sa svojim stvarnim stanjem.

Primjenom članka 132. stavak 1. Zakona o komunalnom gospodarstvu, a na temelju Geodetskog elaborata izvedenog stanja komunalne infrastrukture od 22.02.2023. g. koji je izradila tvrtka GeoTag d.o.o. iz Zaboka, broj: 01-01/2023, evidentirati će se stvarno stanje komunalne infrastrukture, iz članka 1. ove Odluke, odnosno nekretnine iz članka 1. ove Odluke koje nose oznaku:

* **novo stanje upisati će se kao k.č. broj 4780/215 k.o. Žrnovo, s načinom uporabe**

**„ Javne prometne površine na kojima nije dopušten promet motornih vozila Staza u naselju Žrnovo“**

**i**

**sve na ime Javno dobro u općoj uporabi u neotuđivom vlasništvu Grada Korčule, Trg Antuna i Stjepana Radića 1, Korčula, OIB: 92770362982.**

**Članak 3.**

Ovu Odluku dužni su provesti Državna geodetska uprava, Područni ured za katastar Korčula, Odjel za katastar nekretnina Korčula i Općinski sud u Dubrovniku Stalna služba u Korčuli, Zemljišno-knjižni odjel Korčula.

**Članak 4.**

Ova Odluka stupa na snagu osmog dana od dana objave u „Službenom glasniku Grada Korčule“.

KLASA:

URBROJ:

Korčula,

PREDSJEDNICA

GRADSKOG VIJEĆA

OBRAZLOŽENJE

Javnim pozivom o započinjanju postupka evidentiranja komunalne infrastrukture „Javne prometne površine na kojima nije dopušten promet motornih vozila - Staza u naselju Žrnovo“ od 03. travnja 2023. godine, Grad Korčula kao pravna osoba koja upravlja komunalnom infrastrukturom na području Grada Korčule, obavijestila je nositelje prava na nekretninama koji graniče sa zemljištem na kojem je izgrađena predmetna infrastruktura u Žrnovu, o postupku evidentiranja komunalne infrastrukture u zemljišnim knjigama i katastru.

Terenska izmjera zemljišta po ovlaštenom inženjeru geodezije Ivi Nazifovskom izvršena je dana 08. svibnja 2023. godine a nositelji prava na nekretninama su mogli obaviti javni uvid u geodetski elaborat izvedenog stanja komunalne infrastrukture i zatražiti dodatno obrazloženje dana 09. svibnja 2023. godine u velikoj vijećnici Grada Korčule u vremenu od 08:30 do 9.00 sati.

Nitko od pozvanih nositelja prava na nekretninama nije pristupio javnom uvidu u naznačeno vrijeme.

Predlaže se donošenje Odluke o proglašenju komunalne infrastrukture javnim dobrom u općoj uporabi sukladno čl. 62. st. 1. Zakona o komunalnom gospodarstvu.